Εθνικό Πάρκο Δέλτα Αξιού

thumb|280px|Δέλτα του Αξιού.

Το **Εθνικό Πάρκο Δέλτα Αξιού** (*Εθνικό Πάρκο Αξιού - Λουδία - Αλιάκμονα*) περιλαμβάνει τη Λιμνοθάλασσα Καλοχωρίου Θεσσαλονίκης, τις εκβολές του Γαλλικού ποταμού, το δέλτα του ποταμού Αξιού, καθώς και την  του έως τα σύνορα της Ελλάδας, το δέλτα του ποταμού Αλιάκμονα, τον υγρότοπο της Νέας Αγαθούπολης και τους υγροτόπους της Αλυκής Κίτρους. Βρίσκεται στον Θερμαϊκό Κόλπο και κοντά στην πόλη της Θεσσαλονίκης. Η προστασία που παρέχεται ως σήμερα στην περιοχή οφείλεται στην ένταξη του το 1971 στην Σύμβαση Ραμσάρ ως Υγροτόπου Διεθνούς Σημασίας και στη ένταξή της στο δίκτυο περιοχών Natura 2000. Επίσης έχει περιληφθεί στον κατάλογο των σημαντικών περιοχών για τα πουλιά IBA (Important Bird Area- Σημαντική περιοχή για πουλιά).

## Κλιματολογία
Το κλίμα της περιοχής είναι το καλοκαίρι θερμό, χωρίς ιδιαίτερες θερμοκρασιακές εξάρσεις, και το χειμώνα ψυχρό και υγρό. Σπάνια παρατηρούνται ακραία φαινόμενα τον χειμώνα, με χιονόπτωση, ενώ ακόμα σπανιότερα παγώνουν τα νερά. Το μέσο ετήσιο ύψος βροχής φθάνει τα 442,5 χιλιοστά, με τις περισσότερες βροχές να πέφτουν το φθινόπωρο.

## Χλωρίδα και πανίδα
Στην περιοχή του Πάρκου ζουν και αναπαράγονται 40 είδη θηλαστικών, 295 είδη πουλιών, πολλά ερπετά, αμφίβια, ασπόνδυλα και πλούσια χλωρίδα.

Η χλωρίδα του πάρκου δεν περιλαμβάνει ενδημικά, σπάνια ή απειλούμενα είδη, παρά μόνο τα συνήθη είδη των υγροτόπων, των υφάλμυρων εδαφών και των παραλίων.

Τα οικοσυστήματα των ποταμών του Πάρκου είναι ιδιαίτερα πλούσια σε αριθμό ειδών. Μόνο στο ποταμό Αξιό έχουν μετρηθεί συνολικά 26 είδη ψαριών, ενώ στον Αλιάκμονα υπάρχουν 26 είδη αυτόχθονα και τέσσερα εισαχθέντα είδη. Ιδιαίτερα πρέπει να αναφερθεί το μαυροτσιρώνι (Rutilus Macedonicus). Μεταξύ  δε των θηλαστικών περιλαμβάνονται o Μυοκάστορας (Myocastor coypus), ο Λαγόγυρος (Citelus Citelus, η Βίδρα (lutra lutra) και ο Νεροβούβαλος(*ελληνικός Βούβαλος*).

### Τα κυριότερα πουλιά του πάρκου
thumb|Φοινικόπτερα στο Δέλτα του Αξιού.
*Αλκυόνη, (*Alcedo athis*) μένει μόνιμα στην περιοχή του πάρκου
*Αργυροπελεκάνος (*Pelecanus crispus*)
*Ήταυρος (*Botaurus stellaris*)
*Κύκνος
*Μελανοκέφαλος γλάρος (*Larus melanocephalus*)
*Μικροτσικνιάς (*Ixobrychus minutus*)
*Νεροχελίδονο, (*Glareola prantocola*)
*Νυχτοκόρακας, (*Nyctorax nyctocorax*)
*Πετροτριλίδα (*Burchinus oedicnemus*)
*Πρασινοκέφαλη, (*Anas platyrhynchos*)
*Σταχτοτσικνιάς, (*Ardea cinerea*)
*Στρειδοφάγος, (*Haematopus ostralegus*)
*Σφυριχτάρι, (*Anas penelope*)
*Τσαλαπετεινός, (*Upupa epops*) έρχεται στην περιοχή του πάρκου την άνοιξη
*Φαλαρίδα, (*Fulica atra*)
*Φοινικόπτερο (*[[Φοινικόπτερος ρόδινος|Phoenicopterus roseus]]*)
*Σουβλόπαπια, (*Anas acuta*) κ.α.

## Ανθρώπινη δραστηριότητα

### Μυδοκαλλιέργεια

#### Παραγωγή
Κατα μήκους της παραποτάμιας ζώνης του Δέλτα του Αξιού, παράγονται 30.000 τόνοι μυδιών του ενδημικού είδους *[[:en:Mytilus_galloprovincialis|Mytilus galloprovincialis]]* (Μύδι Μεσογείου) ετησίως. Αυτό αποτελεί 85-90% της ετήσιας παραγωγής μυδιών στην Ελλάδα, με το 80% να εξάγεται σε άλλες ευρωπαϊκές χώρες. Τα μύδια της περιοχής αναπτύσσονται ταχύτερα, λόγω του ότι οι ποταμοί Αξιός, ο Αλιάκμονας και ο Λουδίας απελευθερώνουν θρεπτικά συστατικά στο νερό.

Τα μύδια καλλιεργούνται με την μέθοδο του πλωτού (αγγλ. long-line) και του πασσαλωτού (αγγλ. pole) συστήματος και στα εξής σημεία: στην εκβολή του Αξιού, στα όρια του Δήμου Χαλάστρας, στην εκβολή του Λουδία, στα όρια του Δήμου Αξιού, και νότια της εκβολής του Αλιάκμονα, στις ακτές της Πιερίας. 

#### Απειλές
Σε έρευνα που διεξήχθη το 2022 στην περιοχή του Δέλτα Αξιού όπου καλλιεργούνται τα *Μύδια Μεσογείου* στον Θερμαϊκό Κόλπο, ανιχνεύθηκαν κυανοτοξίνες και συγκεκριμένα μικροκυστίνες (MC), οι οποίες είναι τοξίνες που παράγονται από κυανοβακτήρια. Επίσης στην κύρια περιοχή καλλιέργειας των μυδιών, στη Χαλάστρα, στο Μακρύγιαλο και στο Αγγελοχώρι βρέθηκαν κυανοβακτήρια του γένους *[[:en:Synechocystis|Synechocystis]]*, ενώ στις εκβολές του Γαλλικού ποταμού, την Χαλάστρα και τον Αξιό καταγράφηκαν βακτήρια του γένους *[[:en:Sulfitobacter|Sulfitobacter]]*.

### Ρυζοκαλλιέργεια
Περί τα 100.000 στρέμματα ορυζώνων εκτείνονται εντός του Εθνικού Πάρκου Δέλτα Αξιού, στην Χαλάστρα, καλύπτοντας σχεδόν το ένα τρίτο της έκτασής του. Το ρύζι που καλλιεργείται στο πάρκο ανήκει στις ποικιλίες *[[:en:Japonica_rice|Japonica]]* και *[[:en:Indica_rice|Indica]]*. Συμπεριλαμβάνονται στους μεγαλύτερους ορυζώνες της Ευρώπης.

### Παραγωγή αλατιού
Η δεύτερη μεγαλύτερη μονάδα παραγωγής αλατιού της Ελλάδας βρίσκεται στο δυτικό τμήμα της λιμνοθάλασσας (γνωστή και ως υγρότοπος) της Αλυκής Κίτρους. Η μονάδα περιλαμβάνει περίπου 4.000 στρέμματα παράγοντας 28.000 τόνους αλατιού τον χρόνο.μικρογραφία|Νεροβούβαλοι στο Εθνικό Πάρκο Δέλτα Αξιού
### Εκτροφή νεροβούβαλων
Ένα από τα τελευταία κοπάδια αγελών νεροβούβαλων στην Ελλάδα ζει στην εκβολή του Γαλλικού ποταμού στο Εθνικό Πάρκο Δέλτα Αξιού. Τα νεροβούβαλα εκεί βρίσκονται από την δεκαετία του 90' σε πρόγραμμα διατήρησης λόγω του ότι κινδύνευαν με εξαφάνιση και σε όλη την Ελλάδα υπάρχουν λιγότεροι από 2.000, με 1.600 εξ αυτών βορειότερα της περιοχής του Πάρκου και εκτός αυτής, στην περιοχή της λίμνης Κερκίνης.   

## Εικόνες
Μερικές εικόνες από την περιοχή:
Αρχείο:Confrontation or Face2Face.jpg
Αρχείο:Sunbeams over buffalos.jpg|Νεροβούβαλοι
Αρχείο:Εθνικό Πάρκο Δέλτα Αξιού Νεροβούβαλοι.jpg

Αρχείο:Delta National Park 02.jpg|Άποψη του περιπατητικού διαδρόμου στη
Αρχείο:Λιμνοθάλασσα Καλοχωρίου.jpg|Λιμνοθάλασσα Καλοχωρίου, όπου στο βάθος διακρίνεται
Αρχείο:Delta National Park 03.jpg|η πόλη της Θεσσαλονίκης.

Αρχείο:Flamingos Vs. Cranes.jpg
Αρχείο:Phoenicopterus ruber - roseus.jpg|Φλαμίνγκο (*[[κοινό φοινικόπτερο]]*) στο Εθνικό Πάρκο Δέλτα Αξιού
Αρχείο:L1138640.jpg

Αρχείο:Αγριολούλουδα στο Δελτα του Αξιού.jpg|Αγριολούλουδα στο Δέλτα του Αξιού
Αρχείο:Axios Delta wild horses.jpg|Άγρια άλογα στο Δέλτα του Αξιού.
Αρχείο:Delta Axiou4.jpg|Πουλιά στο Δέλτα του Αξιού.


## Σημειώσεις

## Παραπομπές

## Δείτε επίσης
*Εθνικοί δρυμοί της Ελλάδας

## Εξωτερικοί σύνδεσμοι
*Ελληνικοί Υδροβιότοποι, Καθημερινή «ΕΠΤΑ ΗΜΕΡΕΣ»
* Ιστοσ. Φορέα Διαχείρισης, Δέλτα Αλιάκμονα, Λουδία και Αξιού 
* Βάση Δεδομένων *Φιλότης*, Τομέας Υδατικών Πόρων και Περιβάλλοντος ΕΜΠ, Εκβολές Αξιού-Λουδία-Αλιάκμονα, Βιότοπος CORINE
*  Βάση Δεδομένων *Φιλότης*, Τομέας Υδατικών Πόρων και Περιβάλλοντος ΕΜΠ, Δέλτα Αξιού, Λουδία, Αλιάκμονα, Ευρύτερη περιοχή, Αξιούπολη - Βιότοπος Natura

Κατηγορία:Εθνικά πάρκα της Ελλάδας
Κατηγορία:Περιφερειακή ενότητα Πιερίας
Κατηγορία:Αλιάκμονας
Αξιου Λουδια Αλιακμονα